als_Latn dik_Latn sag_Latn
Trajneri i Vllaznisë, Luan Zmijani, ka folur pas ndeshjes me Partizanin duke deklaruar se që tani e tutje ky ekip do promovojë vetëm talente nga akademia.
“Objektivi im kryesor është të promovojmë sa më shumë lojtarë të rinj, pasi kemi nga akademia lojtarë jashtëzakonisht të mirë. Është brezi i U-19 që doli edhe kampion sezonin e kaluar.
Këta do të jenë ata që do të mbajnë barrën e Vllaznisë edhe për sezonin e ardhshëm”, ka vazhduar tekniku. Ndërkohë i pyetur për praninë e ish trajnerit Raineri në shkallët e stadiumit dhe faktin nëse shkarkimi i tij ka qenë i drejtë, Zmijani ka thënë:
“Nuk më intereson shkarkimi i Rainerit dhe as puna e tij. Më intereson vetëm puna ime dhe motivimi i atyre djemve për t’i marrë më të mirën e mundshme kësaj skuadre. Për mua të gjithë që vijnë të shikojnë Vllazninë janë tifozë dhe mund të vijë ai që dëshiron. Dhe jam i bindur që me këtë fitore dhe këtë grintë që tregoi skuadra tifozët do të afrohen në shkallët e stadiumit, pasi impianti ka qenë disi i zbrazët.”
als_Latn als_Latn als_Latn als_Latn